***Veien Hjem*** (forenklet kinesisk: 我的父亲母亲; tradisjonell kinesisk: 我的父親母親; pinyin: *Wǒde fùqīn mǔqīn*, som betyr «Mor og Far» er en kinesisk film fra 1999 av Zhang Yimou, med Zhang Ziyi i hovedrollen, og med manus av Bao Shi, etter hans egen roman.

Den ble kåret til beste film, både ved Gullhanen (delt med *Fatal Decision* og *Roaring Across the Horizon*) og ved Hundred Flowers Awards (delt med *Lover's Grief over the Yellow River* og *The National Anthem*). Den ble i tillegg tildelt Sølvbjørnen under Filmfestivalen i Berlin og tildelt prisen for fremragende film ved Huabiao Awards (sammen med flere filmer).

Handling
--------

Historien følger ung kvinne og en ung lærer som forelsker seg, og lærerens død mange år senere bringer sønnen deres endelig tilbake fra storbyen til farens begravelse. Filmen begynner i svart-hvitt i nåtidens Kina når sønnen (spilt av Sun Honglei) kommer tilbake til landsbyen sin fra en større byen, etter å ha hørt om farens død. Moren hans, Zhao Di (spilt av Zhao Yulian) insisterer på å følge tradisjonen med å bære kisten tilbake til deres avsidesliggende landsby til fots, slik at ektemannens ånd kan huske veien hjem. Det er her den dystre svart-hvitt filmen blir til livlige farger, når historien skifter til fortiden.

Faren hans, Luo Changyu, kom til landsbyen for å begynne som lærer. Umiddelbart blir Zhao Di forelsket i ham, og han i henne. Dessverre blir det gryende forholdet avbrutt når Luo blir innkalt av myndighetene for å returnere til byen. Zhao Dis hjerte var knust, og hun insisterte på å vente på ham. Men hun ble så syk at de andre landsbyboerne trodde hun kom til å dø. Men etter å ha hørt om sykdommen hennes, sniker læreren seg tilbake til landsbyen - men han kunne ikke bli værende særlig lenge. I tillegg ble læreren holdt borte fra landsbyen enda lenger som straff, etter å ha forlatt oppdraget sitt i storbyen uten tillatelse.

Filmen vender deretter tilbake til nåtiden, igjen som svart og hvitt, hvor sønnen endelig innser hvor viktig dette ritualet med å bære kisten helt tilbake til landsbyen faktisk var for moren hans. Sønnen går med på å gjøre alle nødvendige ordninger, for å oppfylle ønskene hennes. Men han blir fortalt av borgermesteren i landsbyen at det kan være vanskelig å finne nok bærere til å frakte faren hjem, siden det er få unge dyktige menn igjen i landsbyen. 

Ordføreren og sønnen blir snart enige om en pris, til de som blir med på å bære kisten. Men når prosesjonen endelig legger ut, dukker over 100 mennesker opp for å hjelpe til med å bære hjem kisten til mannen som var deres lærer gjennom flere generasjoner i bygda. Ordføreren returnerer også alle pengene til sønnen, ettersom ingen ønsket å ta imot betaling for å gjøre noe innbyggerne anser for å være en ære snarere enn en oppgave.

Rolleliste
----------

* Zhang Ziyi som en ung Zhao Di, filmens protagonist.
* Zhao Yulian som en gammel Zhao Di, i begynnelsen og slutten av filmen.
* Zheng Hao som Luo Changyu, som en ung lærer fra byen. Zhao Di kjæreste, og senere ektefelle.
* Sun Honglei som Luo Yusheng, sønnen til Zhao Di og Luo Changyu.
* Li Bin som bestemoren til Luo Yusheng, og Zhao Di gamle mor.

Referanser
----------

1. 1 2  ; besøksdato: 15. april 2016.
2. ↑  ; besøksdato: 15. april 2016.
3. ↑  ; besøksdato: 15. april 2016.
4. ↑  «The Road Home (1999) - Awards - IMDb» **(engelsk)**. Besøkt 5. desember 2023.
5. ↑  «Huabiao Film Awards (2000)». *IMDb*. Besøkt 1. april 2024.

Eksterne lenker
---------------

* (en) *Veien Hjem* på Internet Movie Database Rediger på Wikidata

* (en) *Veien Hjem* på Hong Kong Movie Database Rediger på Wikidata

* (no) *Veien Hjem* på NRK TV Rediger på Wikidata

* (sv) *Veien Hjem* i Svensk Filmdatabas Rediger på Wikidata

* (da) *Veien Hjem* i Danmark Nationale Filminstitut Rediger på Wikidata

* (en) *Veien Hjem* på AllMovie Rediger på Wikidata

* (fr) *Veien Hjem* på Allociné Rediger på Wikidata

* (nl) *Veien Hjem* på MovieMeter Rediger på Wikidata

* (en) *Veien Hjem* på Turner Classic Movies Rediger på Wikidata

* (en) *Veien Hjem* på Rotten Tomatoes Rediger på Wikidata